Diari Oficial de la Generalitat Valenciana


Sumari del DOGV 4694, del 18-02-2004 (2004/1515)

Convocatòria d'una beca per a la formació pràctica d'un/a periodista en l'àmbit parlamentari.
---------------------------------------------------------------------------------------------

### Dades del document

Número de DOGV
:   4694

Data del DOGV
:   18-02-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/1515


Data del document
:   21-01-2004

Organisme emissor
:   Corts Valencianes

Tipus de document
:   Anunci

Descriptors 

:   * ajuda pública
    * assignació per estudis
    * suport econòmic
    * professió de la comunicació

Convocatòria d'una beca per a la formació pràctica d'un/a periodista en l'àmbit parlamentari. [2004/X1515]
  
Segons el que disposa l'article 32 paràgraf 1, primer, del Reglament de la cambra, la Mesa de la Diputació Permanent de les Corts Valencianes, en la reunió realitzada el dia 21 de gener de 2004, ha resolt convocar una beca per a la formació d'un o una periodista, d'acord amb les següents bases:
  
Primera. Objecte
  
Les Corts Valencianes convoquen una beca per a la formació pràctica d'un o una periodista en l'àmbit parlamentari, que es desenvoluparà a la Secretaria General de les Corts Valencianes, en tasques com ara l'atenció a mitjans de comunicació, redacció de notes de premsa i reportatges, organització de rodes de premsa, elaboració d'articles d'opinió, entrevistes, gestió de publicitat, etc.
  
Segona. Durada i quantia
  
1. Aquesta beca tindrà una durada de 12 mesos i la quantia total serà d'11.193,88 euros bruts anuals, que es percebran a l'acabament del mes a raó de 932,82 euros, amb certificació prèvia del lletrat major.
  
Les Corts Valencianes contractaran una assegurança d'accidents i de malaltia per al becari o la becària pel temps de durada de la beca, en el supòsit que no tinguera cobertes aquestes contingències.
  
La beca serà indivisible i improrrogable. Serà incompatibles amb qualsevol altra concedida per al mateix període o amb qualsevol classe de treball remunerat.
  
No podran participar en la convocatòria les persones que hagen gaudit de la beca esmentada amb anterioritat, si més no, durant un quadrimestre.
  
2. La concessió o gaudiment de la beca no suposarà vinculació laboral o funcionarial entre el becari o la becària i la cambra.
  
Tercera. Sol·licitants
  
1. Poden sol·licitar la concessió de la beca els llicenciats i les llicenciades en Ciències de la Informació (secció Periodisme) de nacionalitat espanyola que residesquen a la Comunitat Valenciana.
  
2. Es consideraran mèrits preferents:
  
a) Expedient acadèmic, fins un màxim de 4 punts.
  
b) Cursos sobre la matèria objecte de la convocatòria:
  
- Cursos postgrau universitari de més de 200 hores lectives, 4 punts.
  
- cursos, fins a 2 punts.
  
c) Coneixement del valencià, fins a 2 punts.
  
d) Coneixement d'altres idiomes de la UE, fins a 2 punts.
  
e) Coneixement d'informàtica, fins a 2 punts.
  
f) Titulacions acadèmiques, sempre que no siguen requisit per a accedir a aquestes beques:
  
- Llicenciatura, 1 punt.
  
- Diploma d'estudis avançats o suficiència investigadora, 0,5 punts.
  
- Tesi doctoral, 2 punts.
  
g) Experiència en tasques pròpies de gabinets de comunicació, particularment d'institucions públiques, fins a 3 punts.
  
La justificació dels mèrits recollits en el barem anterior es realitzarà per qualsevol mitjà de prova admès en dret, i en particular:
  
- Per a títols acadèmics: original o fotocòpia compulsada.
  
- Per als cursos: títols i certificacions del centre docent corresponent, sense perjudici que els aspirants puguen ser sotmesos a les proves que la Comissió estime pertinents.
  
- Per als idiomes: títols i certificacions del centre docent corresponent, sense perjudici que els aspirants puguen ser sotmesos a les proves que la Comissió estime pertinents.
  
- Per a l'experiència professional: certificacions de l'empresa o institució corresponent.
  
Quarta. Sol·licituds
  
1. Les persones que sol·liciten la beca hauran de presentar una instància dirigida al Molt Excel·lent Senyor President de les Corts Valencianes en el Registre General de les Corts Valencianes, carrer de la Llibertat, 10 de València, o en la forma establerta en l'article 38.4 de la Llei de règim jurídic de les administracions públiques i del procediment administratiu comú, segons el model annex, acompanyada del DNI i de la documentació que acredite de manera fefaent les condicions a què es refereix la base anterior.
  
2. El termini de presentació de sol·licituds serà de 15 dies hàbils, computables des de la publicació d'aquestes bases en el DOGV i en el BOCV.
  
Cinquena
  
1. La Comissió de selecció estarà constituïda per:
  
- Rosa María Barrieras Mombrú, vicepresidenta primera
  
- Carmen Ninet Peña, secretària segona
  
- Javier Guillem Carrau, lletrat major de les Corts Valencianes
  
- Alejo Calatayud Francés, assessor de Presidència de les Corts Valencianes
  
- Asunción Cabedo Llorens, cap de secció de l'Àrea Administrativa i Parlamentària, que actuarà com a secretària amb veu i vot.
  
2. Abans dels vint dies següents a l'acabament del termini de presentació de sol·licituds, la comissió es reunirà per examinar-les i posteriorment elevar la proposta d'adjudicació a la Mesa de les Corts.
  
3. La convocatòria de la beca podrà declarar-se deserta.
  
4. Es durà a terme una preselecció, segons els mèrits al·legats i valorats de conformitat amb la base tercera, i s'entendrà que han superat la preselecció els i les aspirants que obtinguen una qualificació igual o superior a 5 punts.
  
5. Els i les aspirants que hagen superat la preselecció podran ser convocats a la realització d'una entrevista i un supòsit pràctic que es puntuarà de 0 a 10 punts.
  
6. Resultarà adjudicatari o adjudicatària de la beca l'aspirant que obtinga major puntuació, una vegada realitzada la suma aritmètica de les dues puntuacions citades.
  
7. Es constituirà una borsa de reserva amb els i les aspirants a la beca que tot i havent superat la selecció no en resulten adjudicataris o adjudicatàries. La provisió de la beca vacant que es puga produir per renúncia de la persona adjudicatària o la suspensió o revocació de la Mesa de les Corts Valencianes, es realitzarà mitjançant la borsa de reserva de forma automàtica per resolució de la Presidència de les Corts Valencianes. La borsa de reserva es mantindrà fins l'acabament de la beca.
  
Sisena. Obligacions del becari o becària
  
1. El becari o la becària una vegada accepte la beca adquireix els compromisos següents:
  
a) Presentar certificació que acredite que no pateix malaltia o defecte físic que impedesca la prestació dels estudis i treballs que comporta l'acceptació de la beca.
  
b) Presentar declaració jurada de no tenir cap relació laboral.
  
c) Complir les bases de la convocatòria i altres normes que resulten d'aplicació com a conseqüència d'aquesta.
  
2. Començar el gaudiment de la beca el dia que s'assenyale.
  
3. El becari o la becària durà a terme les seues tasques en les dependències de les Corts Valencianes en les condicions de lloc i temps que se li indiquen, amb un mínim de sis hores diàries.
  
Els treballs realitzats seran de propietat de les Corts Valencianes i no podran ser utilitzats per l'autor o l'autora sense l'autorització corresponent.
  
Així mateix, el becari o la becària haurà d'observar discreció absoluta sobre els documents o les informacions que poguera conèixer en la institució i que no s'hagen fet públics sota cap forma.
  
4. Les Corts Valencianes es reserven el dret de suspendre, o, si escau, revocar el gaudiment de la beca, en el supòsit que el becari o la becària no realitze els treballs per a la seua formació pràctica en condicions satisfactòries, quan deixen de reunir-se els requisits que es van exigir o quan s'incomplesquen, sense causa que ho justifique, les condicions establertes en aquesta convocatòria.
  
5. L'incompliment pel becari o la becària de les seues obligacions podrà donar lloc a la privació de la beca pel temps que quede pendent, sense perjudici de les responsabilitats que resulten exigibles.
  
Contra aquest acord que no exhaureix la via administrativa, les persones interessades podran interposar recurs ordinari davant la Mesa de les Corts Valencianes, en el termini d'un mes comptador l'endemà de la publicació d'aquest acord en el Butlletí Oficial de les Corts Valencianes i el Diari Oficial de la Generalitat Valenciana, de conformitat amb el que hi ha establert en l'article 114 i següents de la Llei de règim jurídic de les administracions públiques i del procediment administratiu comú.
  
Palau de les Corts Valencianes (València), 21 de febrer de 2004.- El president: Julio de España Moya.
  
ANNEX
  
Model de sol·licitud
  
Convocatòria d'una beca per a la formació pràctica d'un o una periodista a les Corts Valencianes (21 de gener de 2004)
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
(primer cognom)
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
(nom)
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
(segon cognom)
  
Data naixement \_\_\_\_\_\_\_\_
  
Nacionalitat \_\_\_\_\_\_\_\_\_\_\_\_\_\_\_\_\_\_\_\_
  
Document Nacional d'Identitat \_\_\_\_\_\_\_\_\_\_\_\_\_
  
Adreça \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
Població \_\_\_\_\_\_\_\_\_\_\_\_
  
CP \_\_\_\_\_\_\_\_\_\_\_\_
  
Telèfon \_\_\_\_\_\_\_\_\_\_\_\_\_
  
Llicenciat o llicenciada en:
  
Mèrits que s'al·leguen:
  
València, \_\_\_\_\_ d \_\_\_\_\_\_\_\_\_\_\_\_\_\_\_\_\_\_\_ de 2004